CELEX: 31982R1724
Language: el
Date: 1982-06-30 00:00:00
Title: Κανονισμός (EOK) αριθ. 1724/82 τής Επιτροπής τής 30ής Ιουνίου 1982 περί τροποποιήσεως τού κανονισμού αριθ. 282/67/EOK περί τών λεπτομερειών παρεμβάσεως γιά τούς ελαιούχους σπόρους

Avis juridique important

|

31982R1724

Κανονισμός (EOK) αριθ. 1724/82 τής Επιτροπής τής 30ής Ιουνίου 1982 περί τροποποιήσεως τού κανονισμού αριθ. 282/67/EOK περί τών λεπτομερειών παρεμβάσεως γιά τούς ελαιούχους σπόρους  

Επίσημη Εφημερίδα αριθ. L 189 της 01/07/1982 σ. 0061 - 0061

***** ΚΑΝΟΝΙΣΜΟΣ (ΕΟΚ) αριθ. 1724/82 ΤΗΣ ΕΠΙΤΡΟΠΗΣ  της 30ής Ιουνίου 1982  περί τροποποιήσεως του κανονισμού αριθ. 282/67/ΕΟΚ περί των λεπτομερειών παρεμβάσεως για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 26 παράγραφος 3,  Εκτιμώντας:  ότι φαίνεται κατάλληλη η χορήγηση ειδικής επιδοτήσεως στην παρέμβαση για ορισμένους κραμβόσπορους των οποίων η περιεκτικότητα σε glucosinolates είναι χαμηλή·  ότι το άρθρο 7 του κανονισμού αριθ. 282/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1983/81 (4), προβλέπει την εφαρμογή επιδοτήσεων και μειώσεων για τους σπόρους που προσφέρονται στην παρέμβαση και που δεν αντιστοιχούν στον ποιοτικό τύπο· ότι, λαμβανομένης υπόψη της εξελίξεως των τιμών κατά τη διάρκεια της περιόδου 1981/82 πρέπει να τροποποιηθούν οι επιδοτήσεις και οι μειώσεις που περιλαμβάνονται στο παράρτημα Ι του κανονισμού αριθ. 282/67/ΕΟΚ ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός αριθ. 282/67/ΕΟΚ τροποποιείται ως εξής:  1. Στο άρθρο 7α, η παράγραφος 1 αντικαθίσταται από το εξής κείμενο:  «1. Για τους κραμβόσπορους και γογγυλόσπορους που προσφέρονται στην παρέμβαση κατά τη διάρκεια της περιόδου 1982/83, των οποίων η περιεκτικότητα σε εξαερούμενους ισοθειοκυανίτες, εκφραζόμενη σε μη κεκορεσμένο ισοθειοκυανίτη, στην οποία προστίθεται η περιεκτικότητα σε βινυλο-5-θειοοξαζολιδόνη, μετρούμενες μετά από ενζυματική επεξεργασία των γλυκοσινολυτών, είναι κατώτερες ή ίσες προς 0,12 % του βάρους σπόρων αποξηραμένων και άνευ λιπαρών ουσιών, χορηγείται επιδότηση 2,949 ECU ανά 100 χιλιόγραμμα σπόρων.»  2. Στο τμήμα Ι του παραρτήματος Ι το ποσό «0,030 ECU» αντικαθίσταται από το ποσό «0,029 ECU».  3. Στο τμήμα ΙΙ του παραρτήματος Ι το ποσό «0,044 ECU» αντικαθίσταται από το ποσό «0,048 ECU».  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. 151 της 13. 7. 1967, σ. 1.  (4) ΕΕ αριθ. L 193 της 16. 7. 1981, σ. 21.